На основу члана 8. став 1. и члана 9. став 2. Закона о матичним књигама („Службени гласник РС“, број 20/09 и 145/14), члана 32. став 1. тачка 6. Закона о локалној самоуправи („Службени гласник РС“, број 129/07, 83/14 и 101/16) и члана 37. став 1. тачка 6. Стаута општине Инђија - пречишћен текст („Службени лист општине Инђија“, број 9/13), а по прибављеном мишљењу Министарства државне управе и локалне самоуправе број: 20-00-494/2017-26 од 12.10. 2017. године,

 Скупштина општине Инђија, на седници одржаној дана, 19.октобра 2017. године, донела је

**ОДЛУКУ**

**О ОДРЕЂИВАЊУ МАТИЧНИХ ПОДРУЧЈА И ЊИХОВИХ СЕДИШТА**

**НА ТЕРИТОРИЈИ ОПШТИНЕ ИНЂИЈА**

1. Овом Одлуком одређују се на територији општине Инђија, матична подручја

која чине више насељених места и седишта матичних подручја у којима се воде матичне књиге.

2.На територији општине Инђија одређују се три матична подручја и њихова седишта и то:

1. Матично подручје ИНЂИЈА, које чине насељена места: Инђија,

Марадик, Нови Карловци, Љуково и Јарковци, са седиштем у Инђији.

1. Матично подручје НОВИ СЛАНКАМЕН, које чине насељена места:

Нови Сланкамен, Стари Сланкамен и Сланкаменачки Виногради, са седиштем у Новом Сланкамену.

 3) Матично подручје БЕШКА, које чине насељена места: Бешка, Крчедин и

Чортановци, са седиштем у Бешки.

1. Даном почетка примене ове Одлуке, престаје да важи Одлука о одређивању

матичних подручја на територији општине Инђија („Службени лист општина Срема“, број 11/10).

1. Ова Одлука ступа на снагу осмог дана од дана објављивања у „Службеном

гласнику Републике Србије“, а примењиваће се почев од 01. јануара 2018. године.

 **СКУПШТИНА ОПШТИНЕ ИНЂИЈА**

**Број:20-7/2017-I Председник,**

**Дана:19.октобра 2017.године**

**Инђија Милан Предојевић**

**Образложење**

Општинско веће општине Инђија, на седници одржаној 13. 09. 2017. године, утврдило је предлог Одлуке о одређивању матичних подручја и њихових седишта на територији општине Инђија. У смислу члана 8. став 1. Закона о матичним књигама („Службени гласник РС“ број 20/09 и 145/14), утврђен предлог одлуке, достављен је Министарству државне управе и локалне самоуправе ради давања мишљења на исту.

 Министарство државне управе и локалне самоуправе је дана 15. 09. 2017. године дало своје Мишљење број 20-00-494/2017-26, које је запримљено у Општинској управи дана 19.09.2017. године. Мишљењем се указује, да је потребно члан 4. утврђеног Предлога одлуке ускладити са Законом о државној управи и то тако да исти гласи: „Ова одлука ступа на снагу осмог дана од дана објављивања у „Службеном гласнику Републике Србије“, као и да се изврши правнотехничка редакција текста и то тако да се садржинске одредбе одлуке, означе са тачкама и подтачкама, те да се утврђен предлог Одлуке о одређивању матичних подручја и њихових седишта на територији општине Инђија који је усаглашен са датим Мишљењем, без одлагаља достави министарству.

Правни основ за доношење Одлуке о одређивању матичних подручја и њихових седишта на територији општине Инђија садржан је у члану 8. став 1. и члана 9. став 2. Закона о матичним књигама („Службени гласник РС“ број 20/09 и 145/14).

 Чланом 8. Закона о матичним књигама регулисано је да Скупштина општине одређује својом одлуком матична подручја на својој територији, која могу да чине једно или више насењених места општине, а по прибављеном мишљењу министарства надлежног за послове управе.

 Чланом 9. регулисано је да се матичне књиге воде у седишту матичног подручја, те да седишта одеђује Скупштина општине у одлуци којом одређује матична подручја на својој територији.

 Сада важећом Одлуком о одређивању матичних подручја на територији општине Инђија, одређено је једанаест матичних подручја, колико и има насељених места, са седиштем матичних подручја у тим местима.

 Законом је даље регулисано, да се за једно матично подручје одређује један матичар и један или више заменика матичара, а изузетно се може одредити да матичне књиге за више матичних подручја води један матичар. Овлашћење за обављање послова матичара издаје Министарство за државну управу и локалну самоуправу, те је неопходно Одлуку о одређивању матичних подручја, ускладити са законом односно са постојећим бројем матичара и заменика матичара, и самим тим обезбедити законске услове за добијање овлашћења за обављање послова матичара од стране Министарства за 2018. годину а све у складу са бројем матичара и одређеним матичним подручјима.

Како је општини Инђија, сагласно члану 10. став 2. и члану 12. став 2. Закона о матичним књигама, изузетно за 2017. годину, дато овлашћење да један матичар обавља послове матичара за више матичних подручја, неопходно је донети нову одлуку о одређивању матичних подручја.

 По утврђивању Предлога Одлуке о одређивању матичних подручја и њихових седишта на територији општине Инђија, од стране Општинског већа, а који је усаглашен са напред наведеним Мишљењем, иста ће бити достављена Министарству за државну управу и локалну самоуправу ради давања мишљења, те након прибављања мишљења надлежног министарства, стећи ће се услови да се Одлука о одређивању матичних подручја и њихових седишта на територији општине Инђија, упути Скупштини општине на разматрање и усвајање.

 Одељење за правне и скупштинске послове